วันจันทร์ที่ 10 พฤษภาคม 2564
กระทรวงเกษตรฯ ผนึกสภาอุตสาหกรรมฯ ขับเคลื่อนโครงการพัฒนาเกษตรแม่นยำ สู่ธุรกิจอุตสาหกรรม 2 ล้านไร่
กระทรวงเกษตรฯ ผนึกสภาอุตสาหกรรมฯ ขับเคลื่อนโครงการพัฒนาเกษตรแม่นยำ สู่ธุรกิจอุตสาหกรรม 2 ล้านไร่
นางดาเรศร์กิตติโยภาสผู้ตรวจราชการกระทรวงเกษตรและสหกรณ์ในฐานะประธานคณะทำงานจัดทำแนวทางส่งเสริมการใช้ปัจจัยการผลิตและการปลูกพืชที่เหมาะสมกล่าวว่าภายใต้นโยบาย“การตลาดนำการเกษตร“ของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ที่มุ่งมั่นสร้างมูลค่าเพิ่มสินค้าเกษตรตลอดห่วงโซ่อุปทานเพื่อเพิ่มขีดความสามารถในการแข่งขันของประเทศและสร้างรายได้เพิ่มให้กับเกษตรกรอย่างยั่งยืนกระทรวงเกษตรและสหกรณ์ และสภาอุตสาหกรรมแห่งประเทศไทย(ส.อ.ท)ได้ขับเคลื่อนการดำเนินงานโครงการพัฒนาเกษตรแม่นยำ(Precision Agriculture)สู่ธุรกิจอุตสาหกรรม2ล้านไร่สู่การปฏิบัติในระดับพื้นที่โดยมีแนวทางการดำเนินงานให้เกษตรกรรวมกลุ่มและบริหารจัดการแผนการผลิตสินค้าร่วมกันโดยมีตลาดที่เป็นอุตสาหกรรมรองรับที่แน่นอนและเน้นกระบวนการจัดการที่ลดต้นทุนการผลิตและเพิ่มผลผลิตให้สูงขึ้นโดยสนับสนุนแผนการตลาดที่ชัดเจนของอุตสาหกรรมทั้งด้านปริมาณคุณภาพและช่วงเวลาการรับซื้อสนับสนุนองค์ความรู้เทคโนโลยีและนวัตกรรมการผลิต ที่ทันสมัยและแม่นยำ
ทั้งนี้ดำเนินการภายใต้การบูรณาการของหน่วยงานกระทรวงเกษตรฯและส.อ.ท.ประกอบด้วย9กิจกรรมหลักคือ(1)ส.อ.ท.กำหนดแผนความต้องการผลผลิตและราคารับซื้อที่ชัดเจน (2)กระทรวงเกษตรฯกำหนดขอบเขตพื้นที่การผลิตให้สอดรับกับที่ตั้งของอุตสาหกรรมและมิติด้านโลจิสติกส์(3)ส่งเสริมการผลิตวัตถุดิบป้อนสู่อุตสาหกรรมด้วยระบบเกษตรแบบแปลงใหญ่(4)วิเคราะห์ศักยภาพของพื้นที่การผลิตด้วยระบบแผนที่เกษตรเพื่อการบริหารจัดการเชิงรุก(Agri-Map) (5)พัฒนาเกษตรกรผ่านศูนย์เรียนรู้การเพิ่มประสิทธิภาพการผลิตสินค้าเกษตร(ศพก.) พร้อมเชื่อมโยงนวัตกรรมจากศูนย์เทคโนโลยีเกษตรและนวัตกรรม(Agritech and Innovation Center: AIC)ผ่านศพก. (6)ลดต้นทุนการผลิตและสนับสนุนการใช้ปัจจัยการผลิตที่เหมาะสมเช่นการให้ปุ๋ยตามค่าวิเคราะห์ดินโดยศูนย์จัดการดินปุ๋ยชุมชน(ศดปช.) (7)ส่งเสริมstart upให้บริการทางการเกษตร(Agricultural Service Provider: ASP)เช่นเครื่องจักรกลการเกษตร,โดรน(8)มีระบบรับรองมาตรฐานสินค้าเกษตรตามมาตรฐานที่อุตสาหกรรมต้องการ(9)ใช้กลไกการบูรณาการการทำงานของหน่วยงานในจังหวัดในการขับเคลื่อนงานคือคณะกรรมการอำนวยการขับเคลื่อนงานนโยบายสำคัญและการแก้ไขปัญหาภาคเกษตรระดับจังหวัด(Chief of Operation : CoO)ที่มีเกษตรจังหวัดเป็นประธานและมีเกษตรและสหกรณ์จังหวัดทำหน้าที่บูรณาการงานและปัจจัยในพื้นที่เช่นชลประทานแหล่งน้ำที่ดินเป็นต้นโดยในระยะแรกขับเคลื่อน5ชนิดสินค้าเป้าหมายตามความต้องการของสภาอุตสาหกรรมได้แก่ยางพาราปาล์มน้ำมันอ้อยโรงงานข้าวโพดหวานและมะเขือเทศในชั้นนี้กำหนดพื้นที่ดำเนินงานไว้ประมาณ400,000ไร่เศษและจะทยอยวางแผนให้ครบ2ล้านไร่ตามเป้าหมายที่ภาคอุตสาหกรรมจะเสนอความต้องการเพิ่มเข้ามาทั้งนี้ได้รับแจ้งจากส.อ.ท.ได้เสนอยูคาลิปตัสเป็นพืชชนิดต่อไปที่ต้องการเข้าร่วมโครงการ
โดยเมื่อวันที่8และ29เมษายนและวันที่6-7พฤษภาคม2564นางดาเรศร์กิตติโยภาสผู้ตรวจราชการกระทรวงเกษตรและสหกรณ์เป็นประธานการประชุมคณะทำงานจัดทำแนวทางส่งเสริมการใช้ปัจจัยการผลิตและการปลูกพืชที่เหมาะสมพร้อมด้วยนายสมัยลี้สกุลและนายศักดิ์ชัยอุ่นจิตติกุลรองประธานส.อ.ท.และผู้บริหารของอุตสาหกรรมเกษตร7บริษัทได้แก่1.บริษัทไทยอิสเทิร์นรับเบอร์จำกัด(ยางพารา) 2.บริษัททักษิณปาล์มจำกัด(ปาล์มน้ำมัน) 3.โรงงานน้ำตาลเกษตรไทยโรงงานน้ำตาลรวมผลและโรงงานน้ำตาลไทยเอกลักษณ์(อ้อยโรงงาน) 4.บริษัทซันสวีทจำกัด(มหาชน) (ข้าวโพดหวาน)และ5.บริษัทศรีเชียงใหม่อุตสาหกรรมจำกัด(มะเขือเทศ)เพื่อขับเคลื่อนทำความเข้าใจและหารือความเหมาะสมและความเป็นไปได้ของ(ร่าง)แผนปฏิบัติงาน(Action Plan)ของโครงการฯทั้ง5สินค้าร่วมกับหน่วยงานกษ.ในระดับจังหวัดและอำเภอรวม31จังหวัด9หน่วยงานพร้อมกับอุตสาหกรรมทั้ง5อุตสาหกรรม7แห่งรวมถึงหน่วยงานภายนอกได้แก่ธกส.
“กระทรวงเกษตรและสหกรณ์และสภาอุตสาหกรรมเชื่อมั่นว่าโครงการดังกล่าวนี้จะผลักดันให้ภาคเกษตรและอุตสาหกรรมเติบโตไปด้วยกันสนับสนุนให้เกิดsupply chainที่ต่อเนื่องอย่างเป็นระบบและมีแผนงานสร้างvalue chainและสร้างงานในทุกห่วงโซ่ของระบบสร้างความมั่นคงให้เกษตรกรและอุตสาหกรรมเป็นประโยชน์ต่อประเทศโดยรวมทั้งนี้ผู้เกี่ยวข้องในระดับภูมิภาคให้ความเห็นว่าเป็นโครงการที่ดีและเป็นประโยชน์ต่อการพัฒนาอย่างยั่งยืนสามารถทำให้เกษตรกรมีรายได้มั่นคงพึ่งพาตนเองได้”นางดาเรศร์กล่าว.